Սակայն, ինչպես արդեն նշեցինք, Ղարաբաղի հարցը Հայաստանում շատ հաճախ նաև ներքաղաքական մոտիվներ է թելադրում: Ասել կուզի, քաղաքական ուժերը երբեմն այն օգտագործում ու շահարկում են ներքին պատեհապաշտական նպատակներ հետապնդելով: Հատկանշական է, որ նույնիսկ այս համատեքստում Ռոբերտ Քոչարյանի անգամ արմատական ընդիմադիրները չկարողացան նրա դեմ քարոզչության ընթացքում Ղարաբաղի հարցը իրենց համար ուժեղ կռվան դարձնել: Չկորղացան, որովհետև դրա համար հիմքեր չկային: Իսկ փորձողները շատ լավ հասկանում էին, որ հեռանկար չունեն: Այսօր էլ երկրորդ նախագահի գործը ամեն կերպ սևացնել փորձողները էլի իրենց թույլ ու անվստահ են զգում, հենց խոսքը վերաբերում է Ղարաբաղի խնդրին: Վարանոտ են, որովհետև գիտեն, որ ի վերջո ոչինչ ծածուկ ու գաղտնի չի մնալու: Իսկ բանակցային գործընթացի մանրամասների բացահայտումը թե երկրորդ նախագահին, թե նրա թիմին միայն հպարտանալու առիթ է տալու: